SPA โบรกอัพกำไรปี 66-67 โตเฉลี่ย 9% รับนทท.จีนแห่เข้าไทย จับตาปี 66 กำไรเฉียด 200 ล้าน 
SPA โบรกอัพกำไรปี 66-67 โตเฉลี่ย 9% รับนักท่องเที่ยวจีนแห่เข้าไทย จับตาปี 66 กำไรเฉียด 200 ล้าน  แนะซื้อเป้า 15 บาท
SPA โบรกอัพกำไรปี 66-67 โตเฉลี่ย 9% รับนักท่องเที่ยวจีนแห่เข้าไทย จับตาปี 66 กำไรเฉียด 200 ล้าน  แนะซื้อเป้า 15 บาท
24 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (20 ม.ค.66) ว่า บริษัท สยามเวลเนสกรุ๊ป จำกัด (มหาชน) หรือ SPA แนะนำราคาเป้าหมาย 15 บาท ปรับประมาณการกำไรปี 2566-2567 ขึ้นเฉลี่ย 9% จากรายได้เพิ่ม 16% ตามนักท่องเที่ยวจีนที่จะกลับมาเร็วกว่าคาด (ช่วงก่อนโควิดจีนมีสัดส่วน 55% ของรายได้) และภาพรวมการใช้จ่ายฟื้นตัว
โดยคาดกำไรปี 2566 อยู่ที่ 199.8 ล้านบาท (ก่อนโควิด-19 อยู่ที่ 245 ล้านบาท) และรายได้อยู่ที่ 1,233 ล้านบาท โต 112% ภาพรวมเริ่มเห็นแผนเชิงรุกมากขึ้น ในอุตสาหกรรมที่ผู้ประกอบการลงลดลงจากผลโควิด และมีการขึ้นราคาบริการอีกราว 10% ในเดือน พ.ย. รวมทั้งการเริ่มกลับมาขยายสาขาอีก 3-4 แห่ง (มีพื้นที่ครบแล้ว) และทยอยเพิ่มหมอนวดมากขึ้น
ด้านราคาหุ้นยังเป็นจุดซื้อ แม้ PER23F ยังสูงผิดปกติ 50 เท่า แต่เพราะฐานกำไรยังไม่กลับสู่ปกติ และจะลดเหลือ 34 เท่าปี 2567 ส่วนปัจจัยบวกมีมุมมอง Positive ต่อผลประกอบการไตรมาส 4/2565 คาดอยู่ที่ 5.7 ล้านบาท กลับมากำไรไตรมาสแรกหลังโควิด-19 จากขาดทุน 46 ล้านบาท ไตรมาส 4/2564 และขาดทุน 15  ล้านบาท ไตรมาส 3/2565